Anexa 4

**PROBELE SELECŢIEI**

**Selecţia constă în parcurgerea a trei etape, astfel:**

**Etapele 1 şi 2**

În data de 29.08.2025, ora 10.00 – verificarea dosarelor depuse de către candidaţi şi verificarea condiţiilor de ocupare a posturilor prin evaluarea CV-ului şi a documentelor depuse. Pentru a fi admis în etapa următoare, dosarul trebuie să conţină toate documentele solicitate care trebuie să dovedească îndeplinirea condiţiilor obligatorii şi specifice din anunţul de selecţie.

Lista candidaţilor declaraţi admişi/respinşi este publicată la sediul beneficiarului proiectului, la adresa specificată în anunţul de selecţie şi pe pagina de internet a acestuia. Eventualele contestaţii vor fi depuse la sediul beneficiarului în termen de 24 de ore de la data publicării rezultatelor acestei etape, sub sancţiunea decăderii din acest drept.

**Etapa 3**

În data de 01.09.2025, ora 10.00 – interviu ce presupune verificarea cunoştinţelor competenţelor şi abilităţilor îndeplinirii atribuţiilor postului.

În urma susţinerii interviului, fiecare candidat va fi notat cu nota de la 1 la 10 de către fiecare dintre membrii comisiei de concurs pentru fiecare întrebare adresată.

Interviul constă în 10 întrebări, 4 adresate de preşedintele comisiei de selecţie şi câte 3 întrebări adresate de ceilalţi membrii, fiecare întrebare fiind notată cu maxim 10 puncte. Va fi admis candidatul care a obţinut un punctaj de minim 70 de puncte.

Comunicarea rezultatelor interviului se va face prin afişare la sediul beneficiarului şi pe pagina web a acestuia în ziua desfăşurării probei.

Eventualele contestaţii vor fi depuse la sediul beneficiarului în termen de 24 de ore de la data publicării rezultatelor, sub sancţiunea decăderii din acest drept.

**Întocmit**

**Coordonator proiect partener P7**

**Alina-Elena Dragomir**